**Likumprojekta „Grozījumi Dzīvnieku aizsardzības likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2016. gada 14. jūnijā no Eiropas Komisijas saņemts informācijas pieprasījums *EU Pilot* lietā Nr.8635/16/ENVI par Eiropas Parlamenta un Padomes 2010. gada 22. septembra Direktīvas 2010/63/ES par zinātniekiem mērķiem izmantojamo dzīvnieku aizsardzību transponēšanu valsts tiesību aktos. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz 2013. gada 1. janvārim dalībvalstīm bija jāpieņem noteikumi, kas ieviesa Eiropas Parlamenta un Padomes 2010. gada 22. septembra Direktīvu Nr.2010/63/ES par zinātniskiem mērķiem izmantojamo dzīvnieku aizsardzību (turpmāk – direktīva 2010/63/ES). Līdz ar to tika grozīts Dzīvnieku aizsardzības likums un izdoti Ministru kabineta 2013.gada 22.janvāra noteikumi Nr.52 “Noteikumi par zinātniskiem mērķiem izmantojamo dzīvnieku aizsardzību” (turpmāk – noteikumi Nr.52).Zemkopības ministrija savas kompetences jomā sagatavoja atbildes projektu uz 2016. gada 14. jūnija Eiropas Komisijas informācijas pieprasījumu *EU Pilot* lietā Nr.8635/16/ENVI par Eiropas Parlamenta un Padomes 2010. gada 22. septembra Direktīvas 2010/63/ES par zinātniekiem mērķiem izmantojamo dzīvnieku aizsardzību transponēšanu valsts tiesību aktos. Ievērojot minēto, tika sagatavots likumprojekts “Grozījumi Dzīvnieku aizsardzības likumā”, lai pilnīgi un precīzi pārņemtu direktīvas Nr. 2010/63/ES prasības izmēģinājumu dzīvnieku aizsardzības jomā likumprojekta 1., 2., 6., 7., 9., 10. un 15. pantā.Precīzi pārņemot direktīvu 2010/63/ES, ar likumprojekta “Grozījumi Dzīvnieku aizsardzības likumā” 2. pantu precizēta procedūras definīcija. Definīcijā lietotais termins “dzīvnieka invazīva izmantošana” ietver jebkuru ķirurģisku vai izpētes darbību ar dzīvnieku, kuras laikā tiek caurdurta āda (ķermenis), izjaucot ādas kopsakaru, piemēram, invazīvā kardioloģija; “dzīvnieka neinvazīva izmantošana” – dzīvnieka izmeklēšana ar dažādām metodēm, piemēram, sonogrāfija, gastroenteroskopija utt. Procedūras definīcija ietver arī dzīvnieku barības izstrādes, ražošanas vai kvalitātes, efektivitātes un drošības pārbaudes.Likumprojekta 6. pantā noteikts, ka “procedūras vietā vienmēr, kad vien iespējams, izmanto zinātniski apmierinošu metodi”. Ar vārdiem “zinātniski apmierinoša metode” saprot alternatīvas metodes vai alternatīvas pieejas, kad ar *in vitro* vai *in silico* (šūnu kultūras, datormoduļi) tiek sasniegts tas pats rezultāts, kas izmantojot dzīvniekus.Dzīvnieku aizsardzības likuma 10. panta 15. punktā dots deleģējums Ministru kabinetam noteikt valsts nodevas apmēru un samaksas kārtību par izmēģinājuma projekta atļaujas izsniegšanu dzīvnieka izmantošanai procedūrās. Patlaban spēkā ir Ministru kabineta 2012. gada 11. decembra noteikumi Nr.844 „Noteikumi par valsts nodevu par izmēģinājuma projekta atļaujas izsniegšanu dzīvnieka izmantošanai procedūrās”.Ievērojot noteikumus Nr.52, Pārtikas un veterinārais dienests (turpmāk – dienests) izsniedz, groza un atjauno izmēģinājuma projekta atļaujas dzīvnieka izmantošanai procedūrās. Jānosaka arī jauna nodeva par atļaujas izsniegšanu izmēģinājuma projekta atbildīgajai personai, jo noteikumos Nr.52 noteiktas prasības izmēģinājuma atbildīgajai personai. Saskaņā ar noteikumiem Nr. 52 dienests izsniedz atļauju par izmēģinājuma projektu atbildīgajām personām, izskata iesniegtos dokumentus, tos izvērtē un pieņem lēmumu par atļaujas izsniegšanu vai atteikšanu. Par atļaujas izsniegšanu par izmēģinājuma projektu atbildīgajām personām netiek iekasēta valsts nodeva, un, tā kā valsts negūst finansējumu par šo pakalpojumu sniegšanu, tiek ieviesta nodeva par atļaujas izsniegšanu par izmēģinājuma atbildīgajām personām. Pamatojoties uz iepriekšminēto, tiks sagatavots Ministru kabineta noteikumu projekts „Noteikumi par valsts nodevu par atļaujas izsniegšanu izmēģinājuma projekta atbildīgajai personai” (turpmāk – noteikumu projekts). Valsts nodevas mērķis ir regulēt izmēģinājuma projekta atbildīgo personu darbības, un tās apmērs nav tiešā veidā saistīts ar institūcijas darbības izmaksu segšanu. Maksājums iekasējams tikai par gala lēmumu, un nav pieļaujama maksas iekasēšana par vairākiem viena administratīvā procesa posmiem, ja viss administratīvais process notiek vienā iestādē. Valsts nodeva ir maksājama par visu darbību kopumu, un tā piemērojama ne tikai, piemēram, par atļaujas kā dokumenta izsniegšanu, bet ietver arī ar atļaujas izdošanu saistīto izvērtējumu un turpmāku uzraudzību, un tas noteikts kā viens maksājums. Noteikumu projekts noteiks kārtību, kādā maksā valsts nodevu, un valsts nodevas apmēru. Līdz šim šāda nodeva nav bijusi. Pašlaik dienests izvērtē iesniegtos dokumentus un izsniedz atļauju par izmēģinājumu atbildīgajai personai bez maksas. Vidēji gadā paredzams izsniegt divas atļaujas par izmēģinājumu atbildīgajai personai. Tā kā atļauja par izmēģinājumu dzīvnieku atbildīgajai personai ir beztermiņa, tā ir nepieciešama tikai jaunām atbildīgajām personām, kurām šādas atļaujas vēl nav. Valsts nodeva, kurai ir regulējošs raksturs, nav tiešā veidā saistīta ar institūciju darbību izmaksu segšanu.Lai varētu izpildīt noteikumos Nr.52 noteiktās prasības un izvērtētu izmēģinājumu projektu pēc normatīvajos aktos noteiktajiem kritērijiem, dienests izmēģinājuma projekta izvērtēšanā piesaista ekspertus (pētniekus) ar zināšanām dažādās pētījumu jomās, kas noteiktas noteikumu Nr.52 118. punktā. Katra izmēģinājumu projekta izvērtēšanai dienests izveido komisiju, un eksperts (pētnieks) tiek piesaistīts, izvērtējot zinātniskā izmantojuma jomu, kurā tiks izmantots dzīvnieks. Tas nozīmē, ka nepieciešams izveidot maksas pakalpojumu ekspertu (pētnieku) piesaistei. Maksas pakalpojums būs diferencēts atkarībā no dzīvnieku zinātniskā izmantojuma jomas. Izdevumus par ekspertu (pētnieku) piesaisti segs izmēģinājumu dzīvnieku lietotājs. Atkarībā no komisijas lēmuma Pārtikas un veterinārais dienests pieņem lēmumu izsniegt vai neizsniegt atļauju dzīvnieka izmantošanai izmēģinājuma projektā.Dzīvnieku aizsardzības likums pašreizējā redakcijā pieļauj savvaļas sugu dzīvnieku izmantošanu cirka izrādēs. Latvijā Lauksaimniecības datu centrā reģistrēts tikai viens cirks – SIA “Rīgas cirks”. SIA “Rīgas cirks” nepieder neviens savvaļas sugas dzīvnieks, kas apmācīts izmantošanai atrakcijās.Visi savvaļas sugu dzīvnieki, kas tiek izmantoti cirka izrādēs Latvijā, tiek ievesti no citām valstīm (piem., Ukrainas, Krievijas Federācijas). Savvaļas sugu dzīvnieku apmācībā trešajās valstīs nav iespējams pārliecināties, vai netiek pārkāptas dzīvnieku aizsardzības un labturības prasības. Tāpat ir apgrūtinātas savvaļas sugu dzīvnieku pārvadāšanas un turēšanas prasību ievērošana.Pamatojoties uz iepriekšminēto, Dzīvnieku aizsardzības un labturības konsultatīvajā padomē, kura izveidota saskaņā ar Ministru kabineta 2014. gada 14. oktobra noteikumiem Nr. 622 “Dzīvnieku aizsardzības un labturības konsultatīvās padomes nolikums” un kuras sastāvā ir pārstāvji no Zemkopības ministrijas, Vides aizsardzības un reģionālās attīstības ministrijas, Pārtikas un veterinārā dienesta, Valsts meža dienesta, Dabas aizsardzības pārvaldes, Latvijas Lauksaimniecības universitātes, Latvijas Veterinārārstu biedrības, Latvijas Pašvaldību savienības, biedrības “Lauksaimnieku organizāciju sadarbības padome”, biedrībām un nodibinājumiem, kas darbojas dzīvnieku aizsardzības un labturības jomā, biedrībām un nodibinājumiem, kas apvieno lauksaimniecības dzīvnieku audzētājus, un zinātniskām institūcijām, tika pieņemts lēmums aizliegt izmantot savvaļas sugu dzīvniekus atrakcijās un cirkos, paredzot pārejas periodu šīs normas ieviešanai.Tādējādi Zemkopības ministrija sagatavoja attiecīgu grozījumu Dzīvnieku aizsardzības likumā, to papildinot ar 27.1 pantu, kurā noteikts, ka savvaļas sugas dzīvnieku (gan savvaļā iegūtu, gan nebrīvē audzētu) aizliegts apmācīt un izmantot kā atrakciju dzīvnieku un to izrādīt publiski kā atrakciju dzīvnieku, lai šī norma būtu attiecināma gan uz ceļojošajiem cirkiem, kas reģistrēti Eiropas Savienībā un var brīvi pārvietoties tās robežās, gan uz trešo valstu ceļojošajiem cirkiem. 27.1 pantā noteiktās aizliegtās darbības ar savvaļas sugas dzīvniekiem “aizliegts apmācīt”, “izmantot”, “izrādīt” lietojamas kopā: savvaļas sugas dzīvnieku aizliegts apmācīt un izmantot kā atrakciju dzīvnieku un to izrādīt publiski kā atrakciju dzīvnieku. Tas nozīmē, ka 27.1 panta norma neaizliedz sabiedrības izglītošanas nolūkā turēt dzīvniekus savvaļas sugu dzīvnieku turēšanas vietās un izrādīt tos publiski saskaņā ar spēkā esošo normatīvo aktu prasībām. 27.1 panta mērķis ir aizliegt dzīvnieka izmantošanu un apmācīšanu, liekot tam veikt darbības, kas nav raksturīgas dabiskā vidē, un pārsniegt tā dabiskās spējas, tā, iespējams, kaitējot dzīvnieka veselībai un radot tam ciešanas.Dzīvnieku aizsardzības likuma 4. panta 11. punktā noteikts, ka aizliegta cietsirdīga izturēšanās pret dzīvniekiem, proti, savvaļas sugas dzīvnieka demonstrēšana ārpus zooloģiskā dārza vai reģistrētas savvaļas sugu dzīvnieku turēšanas vietas.Pārejas noteikumos paredzēts, ka šī norma stāsies spēkā 2017. gada 1. jūlijā, bet attiecībā uz Lauksaimniecības datu centrā reģistrētiem cirkiem, t.i., VSIA “Rīgas cirks”, – 2018. gada 1. janvārī. Turpmāk cirka izrādēs varēs izmantot mājas (istabas) dzīvniekus un lauksaimniecības dzīvniekus.Dzīvnieku aizsardzības likuma 17. panta 1. punkts paredz, ka mājas (istabas) dzīvnieku aizliegts izmantot darbam kā vilcējspēku (izņemot šim nolūkam piemērotas šķirnes suņus speciālā aizjūgā). Tādējādi darbam par vilcējspēku atļauts izmantot tikai šim nolūkam piemērotas šķirnes suņus speciālā aizjūgā, tāpēc ka pasaulē ir plaši izplatīts kamanu suņu sports un šajā sportā veiksmīgi tiek nodarbināti ļoti dažādu šķirņu un bezšķirnes suņi, Jebkurai personai saskaņā ar Dzīvnieku aizsardzības likumā noteikto, pirms tā uzsāk izmantot suni par vilcējspēku, ir jāizvērtē dzīvnieka spējas, uzbūve, un piemērotība veicamajam darbam. Turklāt dzīvnieks jāizmanto atbilstoši tā sugai, vecumam un fizioloģijai, nenodarot tam sāpes vai ciešanas, un nav pamata noteikt, ka tikai īpašas šķirnes suņi var darboties kā vilcējspēks. Tādēļ minētā tiesību norma ir jāprecizē, paredzot, ka darbam par vilcējspēku var izmantot suņus, bet nenosakot to šķirni.Ministru kabineta 2012. gada 11. decembra noteikumos Nr.844 „Noteikumi par valsts nodevu par izmēģinājuma projekta atļaujas izsniegšanu dzīvnieka izmantošanai procedūrās” paredzēta valsts nodeva par vienu izmēģinājuma projekta atļauju dzīvnieka izmantošanai procedūrās – 41,26 *euro*, ja iesniegums sagatavots papīra formā, vai 39,13 *euro*, ja iesniegums sagatavots elektroniski. Stājoties spēkā noteikumiem Nr.52, noteiktās valsts nodevas nesedz administratīvās izmaksas, kas pēdējo gadu laikā ir būtiski kāpušas, pastiprinoties izmēģinājumu dzīvnieku labturības prasībām un dokumentu izvērtēšanas kritērijiem un attiecīgi sarežģījoties to izvērtēšanas kārtībai, lai izmēģinājumu dzīvniekus atļautu izmantot procedūrās. Patlaban noteikto valsts nodevu apmērs nesedz administratīvās izmaksas, bet līdz ar noteikumu Nr.52 stāšanos spēkā ir nepieciešams piesaistīt vairāk administratīvo resursu. Dienests izvērtē izmēģinājumu projektus, kuros tiek izmantoti dzīvnieki, un pieņem lēmumu izsniegt atļauju dzīvnieka izmantošanai procedūrā vai atteikt tās izsniegšanu. Saskaņā ar noteikumiem Nr. 52 lēmumā tiek iekļauti šādi kritēriji:1. izmēģinājumu projekta mērķa izvērtējums, paredzamie zinātniskie rezultāti un ietekme uz vidi vai izglītojošā vērtība;
2. izvērtējums par to, kā izmēģinājuma projektā ievērota prasība par dzīvnieku izmantošanas aizstāšanu, samazināšanu un pilnveidi;
3. procedūru smaguma klasifikācijas izvērtējums un kategoriju piešķiršana;
4. izmēģinājuma projekta kaitējumu un ieguvumu analīze, lai izvērtētu, vai dzīvniekam nodarītais kaitējums ir attaisnojams ar gaidāmo rezultātu, ievērojot ētiskos apsvērumus, un vai tas var dot labumu cilvēkiem, dzīvniekiem vai videi.

Dienests piesaista ekspertus no vairākām institūcijām. Katrs eksperts pārstāv savu zinātnes nozari un jomu. Viena izmēģinājumu projekta izvērtēšanai tiek izveidota komisija, kurā ietilpst ne vairāk kā 9 komisijas locekļi. Šīs zinātnes nozares ir izvēlētas apzināti un pamatoti, jo tās ir cieši savstarpēji saistītas izmēģinājumu projektu izvērtēšanā, turklāt tieši šajās nozarēs visvairāk notiek pētījumi ar izmēģinājumu dzīvniekiem – jaunu bioloģiski aktīvu vielu un implantu izstrāde un drošības pārbaude, zāļu izstrāde, uztura bagātinātāju pārbaudes, ārstniecības metožu izstrāde, imunoloģisko preparātu izstrāde, dzīvnieku sugu pētījumi, dzīvnieku izmantošana apmācībai. Izvēloties ekspertus šajās zinātnes nozarēs, tiek rasta iespēja katru zinātnes nozari pārstāvēt vismaz ar vienu ekspertu, lai varētu kompetenti izvērtēt projektu. Komisijā ietilpst:1. PVD Veterinārās uzraudzības departamenta Veterināro objektu uzraudzības daļas vecākais eksperts, kas organizē komisijas darbu, izskata projektu un pārliecinās, vai ir iesniegta visa nepieciešamā informācija projekta tālākai nosūtīšanai izvērtēšanai ekspertiem, noformulē un sagatavo komisijas atzinumu un dienesta lēmumu;
2. Zemkopības ministrijas pārstāvis, lai risinātu strīdīgus jautājumus saistībā ar izmēģinājumu dzīvnieku projektiem, sniegtu informāciju par citu valstu izmēģinājumu projektu izvērtēšanu, uzmanītu tiesiskuma principa ievērošanu;
3. Vides aizsardzības un reģionālās attīstības ministrijas pārstāvis, lai sekotu līdzi izmēģinājuma projekta izvērtēšanai vides aizsardzības jomā un izvērtētu projekta ietekmi uz vidi;
4. Izglītības un zinātnes ministrijas pārstāvis, lai sekotu līdzi projektu izvērtēšanai un izvērtētu projekta izglītojošo vērtību. Kopā ar attiecīgās nozares ekspertiem viņš izvērtē izmēģinājuma projekta zinātniskos rezultātus un izglītojošo vērtību;
5. zinātnieki no Latvijas Lauksaimniecības universitātes veterinārmedicīnas fakultātes un praktizējošs veterinārārsts, kurš izvērtē Dzīvnieku izmantošanas lietderību projektā dzīvnieku aizsardzības un veterinārmedicīnas profesionālo jautājumu kontekstā: vai dzīvnieks var izturēt minētās procedūras, vai netiek radīts pārmērīgs kaitējums, kuras konkrētai dzīvnieku sugai izmantotās vielas vai zāles varētu ietekmēt izmēģinājuma norisi. Šie komisijas locekļi izvērtē plānoto anestēzijas, atsāpināšanas un citu sāpju mazināšanas metožu piemērotību eksperimentā izmantojamiem dzīvniekiem, kā arī kopā ar attiecīgo zinātņu nozaru ekspertiem izvērtē pamatojumu anestēzijas, atsāpināšanas un citas sāpju mazināšanas metodes neizmantošanai vai nepietiekamai izmantošanai, ja procedūrās izmēģinājuma dzīvniekus plānots pakļaut sāpēm vai ilgstošām (stiprām) sāpēm. Tāpat viņi izvērtē pamatojumu izmēģinājumu dzīvnieku nogalināšanai un plānotās nogalināšanas metodes, īpaši gadījumos, ja metodes nav apstiprinātas noteikumu Nr. 52 6. pielikumā, direktīvas 2010/63 4. pielikumā, kā arī pamatojumu izmēģinājumu dzīvnieku atkārtotai izmantošanai procedūrās un kumulatīvās ietekmes izvērtēšanu (vai dzīvnieka vispārējais veselības un labsajūtas stāvoklis ir pilnībā atjaunojies, vai to pieļauj procedūras veids);
6. farmakoloģijas un (vai) ķīmijas nozari pārstāvošs zinātnieks, kas izvērtē pētījuma lietderīgumu no farmakoloģiskā viedokļa, to, vai projekta mērķi ir sasniedzami, izmantojot konkrēto pētījuma metodiku, kādu kaitējumu var izraisīt jaunsintezējamā viela, izskaidro vielu iedarbības mehānismu organismā, kā arī to, vai procedūrās izmantotās (ieteiktās) zāļu vielas vai vielas, kas lietotas patoloģiskā stāvokļa radīšanai, uz kura fona pēta jaunsintezējamās vielas vai materiālus, neietekmē to izpēti;
7. mediķis, kas izvērtē, vai pētījums ir lietderīgs no medicīnas viedokļa un nākotnē varētu dod labumu pacientiem un sabiedrībai, vai šādi veiktu pētījumu pēc tam var izmantot medicīnas praksē, vai ir citu ekspertu ieteikumi, vai konkrētā izvēlētā dzīvnieku suga spēs dot atbildes uz jautājumiem saistībā ar cilvēku ārstēšanu, profilaksi un produkta drošību cilvēku veselībai;
8. Pārtikas drošības, dzīvnieku veselības un vides zinātniskā institūta „BIOR” pārstāvis, kas darbojas zinātniskiem mērķiem izmantojamo dzīvnieku komitejā un izvērtē, vai projektā ir ņemti vērā jaunākie zinātniskie atklājumi un tendences alternatīvo metožu jomā, vai ir ievērots samazināšanas, aizstāšanas un pilnveides princips (*3 Rs principle*), kā arī izskata noraidīto alternatīvo metožu izvērtējumu un pamatojumu, vai ir pietiekami izpētītas zinātniskās datubāzes, lai izmēģinājumi nedublētos;
9. biologs, kas no sugu daudzveidības viedokļa izvērtē, vai konkrētā suga ir vislabāk piemērota izvēlētajam izmēģinājumam, vai šī suga ir ar vismazāko jutību un vai ir piemēroti apstākļi dzīvnieku turēšanai un izmantošanai eksperimentos. Ja paredzēts sugu pētījums, viņš izvērtē, vai minētais pētījums dos ieguldījumu noteiktai dzīvnieku sugai vai populācijai, kā arī izvērtē dzīvnieku izmitināšanas, audzēšanas un kopšanas apstākļus. Kopā ar attiecīgo nozaru ekspertiem biologs īpaši rūpīgi izvērtē gan gadījumus, kad izmēģinājumu projektā paredzēts izmantot dzīvniekus, kas nav minēti noteikumu Nr. 52 13.2. un 13.3. apakšpunktā un direktīvas 2010/63 1. pielikumā, gan pētījuma ietekmi uz vidi. Katras zinātnes nozares eksperts atbilstoši savam zinātnes virzienam un jomai, ko tas pārstāv, izvērtē izmēģinājumu projekta un procedūru mērķus, pamatojumu, nepieciešamību un aktualitāti, to procedūru aprakstu, kurām tiks pakļauti izmēģinājumu dzīvnieki, un to, vai citu komisijas locekļu ieteikumi dzīvnieku labturības uzlabošanai vai alternatīvo metožu izmantošanai neietekmē konkrētās nozares plānoto izmēģinājumu, nesamazinot tā ticamību un objektivitāti. Par projekta izvērtēšanu dienests maksā 5.–9. punktā minētajiem ekspertiem. Riska faktori, ja zinātnes nozares eksperti netiek piesaistīti, ir šādi:
	1. izmēģinājumu projekts netiek kompetenti izvērtēts atbilstoši noteikumos Nr. 52 un direktīvā 2010/63 noteiktajiem kritērijiem, īpaši no to darbības jomu un zinātnes virzienu viedokļa, kurus pārstāv konkrētais eksperts;
	2. izmēģinājumu projekts un procedūras varētu dublēties, jo dienestam nav papildu personāla un finanšu resursu starptautisko zinātnisko konferenču apmeklēšanai, nav piekļuves zinātniskajām datubāzēm (datubāzu abonēšana ir maksas pakalpojums; šādas datubāzes parasti abonē universitātes vai zinātniskie institūti, veicot savu profesionālo darbību), tāpēc dienestam nav iespējams izvērtēt, vai konkrētais pētījums un tajā norādītās procedūras nav īstenotas jau iepriekš un nedublējas. Process, kura laikā dienests pārliecinās par to, vai procedūras nedublējas un nav noticis līdzīgs pētījums, ir visai laikietilpīgs (tam nepieciešams papildu laiks publikāciju meklēšanai un izskatīšanai zinātniskajās datubāzēs un finansējums starptautisko konferenču apmeklēšanai), tomēr arī šādi netiks gūta nepieciešamā kompetence visās zinātnes nozarēs;
	3. dienesta darbiniekiem nav iegūts Eiropas Laboratorijas dzīvnieku zinātnes asociāciju federācijas (*FELASA*)sertifikāts, tāpēc nav padziļinātu zināšanu, kuras iegūst ar apmācību iepriekš minētajās jomās un kuras ir nepieciešamas izmēģinājumu projektu izvērtēšanai;
	4. iespēja, ka izmēģinājumu projekts nav aktuāls, pamatots un lietderīgs no zinātniskā viedokļa;
	5. izvirzīto nosacījumu dēļ (daži labturības kritēriji, atsāpināšana, anestēzija) izmēģinājumu projekta rezultāti var būt neobjektīvi un nederīgi (nepareizi izvēlētas metodes, nepietiekams vai pārāk liels dzīvnieku skaits, neatbilstoši pētījumam atkārtoti izmantoti dzīvnieki procedūrās utt.);
	6. lēmuma apstrīdēšanas vai pārsūdzības gadījumā dienests būs spiests pieaicināt attiecīgās nozares ekspertus, lai atspēkotu tiesā savu lēmumu.

Pamatojums par papildu finansējuma nepieciešamību dienestam:1) nav resursu papildu izdevumiem, kas nav algu fonds, jo no nodevas iegūtais finansējums (pašreizējā nodeva par viena izmēģinājuma projekta izvērtēšanu 41,26 *euro*) nav pietiekams;2) nav nepieciešamo zināšanu konkrētajās zinātnes nozarēs, jo, vērtējot izmēģinājumu projektus, zinātnieki veic zinātnisko darbu, kam ir nepieciešamas specifiskas zināšanas attiecīgajā nozarē:a) vērtē projekta īstenošanas iespējas, izvēloties projektos norādīto metodiku,b) vērtē projektu unikalitāti (iepriekš neveikti pētījumi), un tam nepieciešama pieeja patentu un zinātnisko rakstu datubāzēm, bet tas ir maksas pakalpojums (zinātnisko datubāzu abonēšana ir maksas pakalpojums, ko parasti pasūta zinātniskās institūcijas);c) vērtē projekta lietderīgumu attiecīgajā nozarē un zinātnisko vērtību;d) dienestam nav materiālo resursu, lai atbildīgās amatpersonas sūtītu maksas kursos (*FELASA* (1350 *euro* lielas kursu izmaksas + 2 nedēļu uzturēšanās izmaksas), jo šajā jomā netiek rīkoti ES Komisijas apmaksāti kursi par izmēģinājumu projektu izvērtēšanu;3) ar līdzšinējo atalgojumu par izmēģinājuma projekta izvērtēšanu problemātiski piesaistīt zinātniekus (ekspertus);4) dienestam līdz šim vidēji stundā izmaksātā atlīdzība par projektu izvērtēšanu salīdzinājumā ar atlīdzību par zinātnisko darbu citās institūcijās un projektos ir krietni mazāka.Šīs anotācijas I sadaļas 2.punktā minētās problēmas likumprojekts atrisinās pilnībā. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija, Pārtikas un veterinārais dienests, Dabas aizsardzības pārvalde, Valsts meža dienests un Kultūras ministrija |
| 4. | Cita informācija |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta tiesiskais regulējums attiecas uz dzīvnieku īpašniekiem un turētājiem, kā arī izmēģinājumu projektu veicējiem un izmēģinājuma projektu atbildīgajām personām, kurām vēl nav izsniegta atļauja.Patlaban Pārtikas un veterinārajā dienestā reģistrēti deviņi izmēģinājumu dzīvnieku lietotāji. Vidēji gadā deviņi reģistrētie izmēģinājumu dzīvnieku lietotāji varētu piesaistīt divas jaunas par izmēģinājuma projektu atbildīgās personas, kurām būtu jāizsniedz dienesta atļauja. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs tiks palielināts, jo būs jānomaksā valsts nodeva, turklāt jau pašlaik ir atļauja par izmēģinājumu atbildīgajai personai. Noteikumu projekts nosaka jaunas valsts nodevas apmēru – 60,00 *euro* – par atļaujas izsniegšanu izmēģinājuma projekta atbildīgajai personai.Izdevumus par ekspertu (pētnieku) piesaisti segs izmēģinājumu dzīvnieku lietotājs. Aptuvenās izmaksas par viena eksperta (pētnieka) piesaisti, lai izvērtētu dzīvnieka izmantošanu procedūrā, varētu būt 150,00 *euro.* |
| 3. | Administratīvo izmaksu monetārs novērtējums | Administratīvās izmaksas, kas saistītas ar likumprojekta 5. un 9.pantā minēto samaksas kārtību, izmēģinājuma projekta atbildīgajai personai vai izmēģinājuma dzīvnieka lietotājam nepārsniegs 200 *euro* gadā. |
| 4. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2017.gads** | Turpmākie trīs gadi |
| **2018.gads** | **2019.gads** | **2020.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2017.) gadu | Izmaiņas, salīdzinot ar kārtējo (2017.) gadu | Izmaiņas, salīdzinot ar kārtējo (2017.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 4620 | 4620 | 4620 |
| 1.1. valsts pamatbudžets, tai skaitā:  | 0 | 0 | 4620 | 4620 | 4620 |
| 1.1.1. ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.1.2. ieņēmumi no nodevām par juridiskajiem un citiem pakalpojumiem | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 4620 | 4620 | 4620 |
| 2.1. valsts pamatbudžets, tai skaitā: | 0 | 0 | 4620 | 4620 | 4620 |
| 2.2.1. izdevumi no maksas pakalpojumiem un citiem pašu ieņēmumiem | 0 | 0 | 0 | 0 | 0 |
| 2.2.2. izdevumi no dotācijas no vispārējiem ieņēmumiem | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Maksa par viena eksperta (pētnieka) piesaisti plānota 150,00 *euro*. Vidēji viena izmēģinājuma projekta izvērtēšanā varētu tikt piesaistīti 3 eksperti (pētnieki) (150,00 *euro* x 3*eksp*.=450 *euro).* Plānots gadā izvērtēt 10 iesniegtos izmēģinājuma projekta pieteikumus (10 x 450=**4500 *euro****).*Valsts nodevas apmērs – 60,00 *euro* – par atļaujas izsniegšanu izmēģinājuma projekta atbildīgajai personai. Vidēji gadā izmēģinājumu dzīvnieku lietotāji varētu piesaistīt divas jaunas par izmēģinājuma projektu atbildīgās personas, kurām būtu jāizsniedz dienesta atļauja (60,00 *euro* x 2 atļaujas = **120.00 *eiro****)*Detalizēts ieņēmumu izdevumu aprēķins tiks atspoguļots šādu normatīvo aktu projektu sākotnējās ietekmes novērtējuma ziņojumos (anotācijās):1) “Grozījumi Ministru kabineta 2013.gada 8.oktobra noteikumos Nr.1083 “Kārtība, kādā veicama samaksa par Pārtikas un veterinārā dienesta valsts uzraudzības un kontroles darbībām un maksas pakalpojumiem””;2) Ministru kabineta noteikumos par valsts nodevas apmēru un samaksas kārtību par atļaujas izsniegšanu atbildīgajai personai par izmēģinājuma, izmēģinājumā iesaistīto personu un izmēģinājumu dzīvnieku pārraudzību;3) Ministru kabineta noteikumos par valsts nodevas apmēru un samaksas kārtību par izmēģinājuma projekta atļaujas izsniegšanu, grozīšanu vai atjaunošanu dzīvnieka izmantošanai procedūrā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija |  |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Nepieciešams sagatavot šādus Ministru kabineta noteikumu projektus:1) “Grozījumi Ministru kabineta 2013.gada 8.oktobra noteikumos Nr.1083 “Kārtība, kādā veicama samaksa par Pārtikas un veterinārā dienesta valsts uzraudzības un kontroles darbībām un maksas pakalpojumiem””;2) “Grozījumi Ministru kabineta 2013.gada 22.janvāra noteikumos Nr.52 “Noteikumi par zinātniskiem mērķiem izmantojamo dzīvnieku aizsardzību””;3) noteikumi par valsts nodevas apmēru un samaksas kārtību par izmēģinājuma projekta atļaujas izsniegšanu, grozīšanu vai atjaunošanu dzīvnieka izmantošanai procedūrā;4) noteikumi pa valsts nodevas apmēru un samaksas kārtību par atļaujas izsniegšanu atbildīgajai personai par izmēģinājuma, izmēģinājumā iesaistīto personu un izmēģinājumu dzīvnieku pārraudzību.”.Par likumprojekta un Ministru kabineta noteikumu projektu izstrādi ir atbildīga Zemkopības ministrija. |
| 2. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | **Eiropas Parlamenta un Padomes 2010. gada 22. septembra Direktīva 2010/63/ES par zinātniskiem mērķiem izmantojamo dzīvnieku aizsardzību** |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | **Direktīva 2010/63/ES**  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| **Direktīvas Nr.2010/63/ES 3.panta 1.punkts** | 2. pants (1. panta 15.punkts) | Atbilst pilnībā. | Nav noteiktas stingrākas prasības kā direktīvā. |
| **Direktīvas 2010/63/ES 3.panta 4.punkts** | 1. pants (1. panta 8.punkts) | Atbilst pilnībā. | Nav noteiktas stingrākas prasības kā direktīvā. |
| **Direktīvas 2010/63/ES 4.panta 1.punkts** | 6. pants (23.1 pants) | Atbilst pilnībā. | Nav noteiktas stingrākas prasības kā direktīvā. |
| **Direktīvas 2010/63/ES 4.panta 3.punkts** | 6. pants (23.2 pants) | Atbilst pilnībā. | Nav noteiktas stingrākas prasības kā direktīvā |
| **Direktīvas 2010/63/ES 5.panta “c” apakšpunkts** | 9. pants (25. panta 3. punkts) | Atbilst pilnībā. | Nav noteiktas stingrākas prasības kā direktīvā |
| **Direktīvas 2010/63/ES 13.panta 1.punkts** | 7. pants (24. panta 2. punkts) | Atbilst pilnībā. | Nav noteiktas stingrākas prasības kā direktīvā. |
| **Direktīvas 2010/63/ES 41.panta 1. un 2. punkts** | 10. pants (26.1 panta trešā daļa) | Atbilst pilnībā. | Nav noteiktas stingrākas prasības kā direktīvā |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Nav. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav. |
| Cita informācija | Nav. |

*Anotācijas V sadaļas 2.tabula – projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika ievietots Zemkopības ministrijas tīmekļa vietnē laikā no 22.07.2016. līdz 29.07.2016. Iebildumi un priekšlikumi netika saņemti. |
| 2. | Sabiedrības līdzdalība projekta izstrādē | 2015.gada 9.novembrī notika Dzīvnieku aizsardzības un labturības konsultatīvās padomes sēde, kuras darba kārtībā izskatīts jautājums par savvaļas sugu dzīvnieku izmantošanu atrakcijās un cirkos. Sēdē nolemts: 1) rosināt aizliegt izmantot savvaļas sugu dzīvniekus atrakcijās un cirkos Latvijā; 2) Zemkopības ministrijai izveidot darba grupu, kurai uzdots sagatavot priekšlikumus grozījumiem normatīvajos aktos par savvaļas dzīvnieku izmantošanu cirkos un atrakcijās. Darba grupai jāsniedz ziņojums nākamajā padomes sēdē. Zemkopības ministrijas izveidotajā darba grupā par savvaļas sugu dzīvnieku izmantošanu atrakcijās un cirkos iekļauti pārstāvji no nodibinājuma “Dzīvnieku drauga fonds”, biedrības “Dzīvnieku SOS”, biedrības "Dzīvnieku brīvība", Latvijas Centrālā dzīvnieku aizsardzības biedrības, biedrības “Dzīvnieku pansija “Ulubele””, Latvijas Veterinārārstu biedrības, RP SIA “Rīgas Nacionālais zooloģiskais dārzs” un LLU Veterinārmedicīnas fakultātes Preklīniskā institūas. Darba grupas sēdes notika 2015.gada 2.decembrī, 2016.gada 10.februārī un 2016.gada 9.martā. Dzīvnieku aizsardzības un labturības konsultatīvās padomes 2016.gada 19.aprīļa sēdē tika nolemts, ka Zemkopības ministrijai jāvirza grozījumi Dzīvnieku aizsardzības likumā, paredzot, ka savvaļas sugas dzīvnieku (gan savvaļā iegūtu, gan nebrīvē audzētu) aizliegts apmācīt un izmantot kā atrakciju dzīvnieku un to izrādīt publiski kā atrakciju dzīvnieku. |
| 3. | Sabiedrības līdzdalības rezultāti | Atbalsta likumprojekta virzību. |
| 4. | Cita informācija | 2016. gada 15. decembrī Zemkopības ministrijā notika starpministriju (starpinstitūciju) sanāksme par likumprojektu “Grozījumi Dzīvnieku aizsardzības likumā”. Sanāksmē piedalījās pārstāvji no Vides aizsardzības un reģionālās attīstības ministrijas, Tieslietu ministrijas, Kultūras ministrijas, Dabas un aizsardzības pārvaldes, Pārtikas un veterinārā dienesta, nodibinājuma “dzīvniekupolicija.lv”, nodibinājuma “Dzīvnieku drauga fonds”, biedrības “Dzīvnieku brīvība”. Pamatojoties uz iepriekšminēto, Pārtikas un veterinārais dienests, nodibinājums “Dzīvnieku drauga fonds”, biedrība “Dzīvnieku brīvība”, nodibinājums “dzīvniekupolicija.lv” iebilda pret Vides aizsardzības un reģionālās attīstības ministrijas iesūtītajiem iebildumiem, un starpministriju (starpinstitūciju) sanāksmē tika panākta vienošanās par to, ka ir nepieciešamas ekspertu diskusijas, lai detalizēti izvērtētu visu savvaļas sugas dzīvnieku reģistrāciju, uzraudzību un kontroli. Saskaņā ar Ministru kabineta 2010. gada 21. decembra noteikumiem Nr.1146 “Savvaļas sugu dzīvnieku turēšanas vietu reģistrācijas kārtība savvaļas sugu dzīvnieku turēšanas vietu reģistrāciju” Pārtikas un veterinārais dienests reģistrē reģistrāciju Dzīvnieku aizsardzības likuma 3.1 pantā minēto savvaļas sugu dzīvnieku (plēsēju kārtas savvaļas sugas dzīvnieku, primātu, jūras zīdītāju, krokodilu kārtas un čūskveidīgo dzīvnieku) turēšanas vietas. Savukārt Dzīvnieku aizsardzības likuma 3.1 pantā minētie dzīvnieki, kas minēti Vašingtonas konvencijā par starptautisko tirdzniecību ar apdraudētajām savvaļas dzīvnieku un augu sugām, ir Dabas aizsardzības pārvaldes (turpmāk – pārvalde) kompetencē. Ņemot vērā pārvaldes un dienesta funkciju pārklāšanos, savvaļas sugu dzīvnieku turēšanas vietu reģistrēšanas jautājumā personām nav saprotams, kurā iestādē vērsties, lai reģistrētu savvaļas sugas dzīvnieku. Zemkopības ministrija aicināja Vides aizsardzības un reģionālās attīstības ministriju veidot darba grupu, lai risinātu šo jautājumu. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests, Dabas aizsardzības pārvalde, Vides aizsardzības un reģionālās attīstības ministrija un Kultūras ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

# Zemkopības ministrs J. Dūklavs

31.01.2017. 16:08

4326

A.Mediņa

67027297,

Agija.Medina@zm.gov.lv